
RAPORT DE SPECIALITATE
pentru modificarea si completarea Hotararii Consiliului Local nr.83 din 25.02.2014 privind efectuarea transportului de persoane prin curse regulate in trafic judetean



            Având în vedere Expunerea de motive nr. SC2018-11289/14.05.2018 a Primarului Municipiului Timișoara și Proiectul de hotărâre modificarea si completarea Hotararii Consiliului Local nr.83 din 25.02.2014 privind efectuarea transportului de persoane prin curse regulate in trafic judetean;
            Facem următoarele precizări:
            În conformitate cu prevederile articolul 16 alin. (1) şi (2) din Legea nr. 92/2007, „Consiliile locale, consiliile judeţene, precum şi Consiliul General al Municipiului Bucureşti sunt obligate să asigure, să organizeze, să reglementeze, să coordoneze şi să controleze prestarea serviciilor de transport public desfăşurat pe raza administrativ-teritorială a acestora, precum şi să înfiinţeze societăţi de transport public dacă acestea nu există.
            (2) Autorităţile administraţiei publice locale au obligaţia de a stabili şi de a aplica strategia pe termen mediu şi lung pentru extinderea, dezvoltarea şi modernizarea serviciilor de transport public local, ţinând seama de planurile de urbanism şi amenajarea teritoriului, de programele de dezvoltare economico-socială a localităţilor şi de cerinţele de transport public local, evoluţia acestora, precum şi de folosirea mijloacelor de transport cu consumuri energetice reduse şi emisii minime de noxe”.
            De asemenea, in conformitate cu art. 6 alin. (2) din Regulamentul de aplicare a <LLNK 12002   195181 301   0 47>Ordonanţei de urgenţă a Guvernului nr. 195/2002, privind circulaţia pe drumurile publice, aprobat prin H.G. nr. 1391/2006, staţiile mijloacelor de transport public de persoane se stabilesc de către autorităţile administraţiei publice locale, cu avizul poliţiei rutiere.
 Prin HCL nr.83/25.02.2014, s-au stabilit reglementari cu privire la efectuarea transportului de persoane prin curse regulate in traficul judetean, in concordanta cu prevederile Ordinului nr.980/2011. 
Având în vedere solicitările operatorilor de transport persoane prin curse regulate speciale si in cont propriu,  în trafic judeţean, de a utiliza ca locaţii de urcare/coborâre călători alte staţii de pe raza Municipiului Timişoara, se impune modificarea si completarea HCL nr.83/2014 in scopul stabilirii unei reglementari unitare a serviciilor de transport public local de persoane desfasurat pe raza municipiului Timisoara, dupa cum urmeaza:
1. Se modifica titlul HCL nr.83/2014 astfel: ” HCL privind efectuarea transportului de persoane prin curse regulate, regulate speciale si in cont propriu in trafic judetean”
2. La art.1 se introduce alin.2 cu urmatorul cuprins : “Pentru transportul de persoane prin curse regulate speciale şi în cont propriu, Autoritatea de Autorizare din cadrul Primăriei Municipiului Timişoara, cu avizul Comisiei de Circulaţie, poate aproba staţii de urcare/coborâre călători în funcţie de solicitările operatorilor de transport şi de disponibilităţile municipiului Timişoara. Pentru cursele realizate in afara orelor considerate “de varf” se pot acorda mai multe statii de urcare /coborare”.
3. In cuprinsul HCL sintagma “transport de persoane prin curse regulate” se inlocuieste cu “transport  de persoane prin curse regulate, curse regulate speciale şi în cont propriu”.
             Având în vedere prevederile legale expuse în prezentul raport, apreciem că Proiectul de hotărâre pentru modificarea si completarea Hotararii Consiliului Local nr.83 din 25.02.2014 privind efectuarea transportului de persoane prin curse regulate in trafic judetean îndeplinește condițiile pentru a fi supus dezbaterii și aprobării plenului consiliului local.

